Á ḿbū lálā yā édzóē Ozé, mɔ́n Ela, ǹkúkúmá yā Ísraɛ̂l, Ezékias, mɔ́n Akhaz, a ngátə́bə ǹkúkúmá yā Yúda. 2A ngábə́ ókalǎ bisəb məwóm mə́bɛ̄ ai bítán éyɔŋ a ngánɔŋ edzóe, ńdɔ a ngádzóe á táŋ mim̀bú mə̄wóm mə́bɛ̄ ai ebǔl á Yērúzalɛm, nyiá á ngábə́ dzwé naa: Avi, ngɔn Zekarya. 3A ngábɔ̄ é dzam á nə́ sósōó á mís mə́ Ńtondôbə a toŋó fɔ̄ɔ̄ mə́fúlú mə́sə̄ yā ésīá wōē Dávid a ngábə́ bələ́. 4Énye a ngávaa balatâr á bīkónóŋ, amǎn búg mə́kɔ́g mə́ ngogolán, a mǎn búg ḿfūfúb mvi. A mǎn fə búg nyóé ekie yǎ Mósɛs a ngákom, amú a kə́lə kwí ábǒg tē, bɔ́n bə́ Ísraɛ̂l bə́ vâ dzɔ mətúnuŋa; bə́ lóege dzɔ nâ Nehushtân. 5Ezékias ǎ fidigi fɔ́ɔ́ hə Ǹtondôbə, Zambá Ísraɛ̂l, ǹkúkúmá ḿfə̄ wá ndzí kig vəgan ai nyé á mīńkúkúmá mísə̄ yā Yúda mí ngátə́bə̄ nyé á mvús, tɔ émí mí ngátádī nyé dzōē ósū. 6A ngátimbi hə ai Ǹtondôbə; təge nyé lūm mvús, a baalá mə́mvéndé Ńtondôbə a ngátə́lē Mósɛs. 7Asú te Ǹtondôbə a ngátɔbɔ ai nyé ǎ ngabuguban á mam móe mə́sə. A ngábɔ ǹkúkúmá yā Asiria məlɔ́, ńdɔ a ngángan təgě fə̄ nyé syē. 8Énye a ngábwé Bəfilísta a kələ kwí a Gaza, a mǎn ndáman ńnam wábán ósə, a tíege á ńkum bə́nɔ́ni a kələ kwí á miǹgungúl bətísɔn.